fi en en fi fi fi it fi fi fi en en fi fi fi en fi fi fi et tr en fi fi fi fi fi fi fi fi fi fi fi fi fi fi fi es fi fi fi fi fi fi fr fi fi fi fi fi fi fi fi fi fi fi fi fr fi fr fi fi fi fi fi fi fr en fi eo oc en fi fi sk en fi en en fi fi fi fi fi en
MYÖS ILMAN GLUTEENIA JA MAITOTUOTTEITA
Use tab to navigate through the menu items.
Täyteläinen avokado maistuu hyvältä myös leivän päällä. Mausteet ja varsinkin pieni ripaus chiliä antaa kivasti ryhtiä makuun. Helppo resepti yllättää maukkaudellaan!
Resepti on maidoton ja gluteeniton.
Koristele avokadoleivät tuoreilla yrteillä ja syötävillä kukkasilla.
Voit valmistaa monipuolisesta avokadosta niin suolaiset herkkupalat kuin makeat jälkiruuat.
Valitse kaupasta huolella sopivan kypsät avokadot. Kovaa avokadoa voi kypsyttää itsekin, mutta maku ja malto eivät ole enää silloin aivan ihanteelliset.
Avokadon kypsennys pussissa: Laita avokadot samaan paperipussiin banaanien tai omenien kanssa. Säilytä huoneenlämmössä 1 - 3 päivää tai kunnes avokadot tuntuvat kypsiltä.
Avokadon pikakypsennys uunissa: Kypsennä avokadot paistamalla tiukasti folioon käärittynä 10 - 20 minuuttia 90 - 100 C asteisessa uunissa. Tarkista kesken paistamista kypsyysaste.
Terveellinen avokado sisältää enemmän rasvaa kuin useimmat muut hedelmät. Se sisältää runsaasti kaliumia ja siinä on myös paljon B-, E- ja K-vitamiinia.
Avokadolevite maistuu tietysti parhaimmalta itse leivotun gluteenittoman leivän päällä. Kuohkean pataleivän reseptin löydät täältä.
Avokadon avaamisen jälkeen malto muuttuu yleensä nopeasti tumman ruskeaksi. Avokadoseos ei kuitenkaan tummu, koska siihen laitetaan sitruunanmehua. Suosittelen kuitenkin, että levite käytetään ja syödään heti valmistuksen jälkeen. Juuri valmistettuna se on parhaimmillaan!
Avokadoleipä 4 - 5 annosta / leipäviipaletta
1 iso tai kaksi keskikokoista kypsää avokadoa (noin 360 g)
2 rkl sitruunamehua, tuorepuristettua mielellään
pieni pala mietoa punaista chiliä
4 – 5 kpl gluteenitonta ja maidotonta leipäviipaletta
Tuoretta persiljaa (ja syötäviä kukkia).
1. Leikkaa avokadot puoliksi, poista kivet ja koverra malto kulhoon.
2. Soseuta avokado haarukalla. Jos haluat seoksesta sametinpehmeää, käytä sauvasekoitinta. Lisää kulhoon sitruunamehu, suola, pippuri ja oliiviöljy. Lisää joukkoon oman maun mukaan hienonnettua chiliä ja persiljaa. Sekoita.
3. Paahda halutessasi leipäviipaleet. Levitä päälle runsaasti avokadoseosta, koristele persiljalla ja syötävillä kukilla.
Nauti herkulliset avokadoleivät salaatin ja raikkaan juoman kera.
Levitä avokadoseosta runsaasti leipäviipaleiden päälle. Jos haluat enemmän tulisuutta, lisää hienonnettua chiliä ja mustapippurirouhetta koristelun lomassa.
1 503 katselukertaa0 kommenttia
2 tykkäystä. Julkaisussa ei ole tykkäysmerkintää2
Maidoton täyteläinen suklaamousse, GF
2 tykkäystä. Julkaisussa ei ole tykkäysmerkintää2
2 tykkäystä. Julkaisussa ei ole tykkäysmerkintää2
Gluteeniton vaalea vuokaleipä nopeaan taikinajuureen
3 tykkäystä. Julkaisussa ei ole tykkäysmerkintää3
Kiinostaako kivat reseptit ilman gluteenia tai maitotuotteita ?
Tilaa Bilberry Hill -uutiskirje.
Hyväksyn ehdot, joista seloste Tietosuoja sivulla.